વગડી ગામે રહેતા દીલીપસિંહ કલ્યાણસિંહ મકવાણા સાથે ઘર આગળથી નીકળવાના મામલે ગામના જ જાલમસિંહ ધીરસિંહ મકવાણાએ રવિવારે તકરાર કરી હતી તેમજ દીલીપસિંહે ગાળો ભાંડવા ન જણાવતા જાલમસિંહે ઉશ્કેરાઇ જઇ દીલીપસિંહના માથાના ભાગે કોદાળી મારી હતી. ગંભીર રીતે ઘવાયેલા દીલીપસિંહને તાત્કાલિક સારવાર અર્થે રાયગઢની જલારામ હોસ્પિટલમાં ખસેડી સારવાર અપાઇ હતી. જીવલેણ હુમલાની ઘટના સંદર્ભે દીલીપસિંહ મકવાણાએ ગાંભોઇ પોલીસ સ્ટેશનમાં ગામના જ જાલમસિંહ ધીરસિંહ મકવાણા વિરૂધ્ધ ફરિયાદ નોંધાવતા પોલીસે ગુનો દર્જ કરી હુમલાખોરની ધરપકડ કરવાના ચક્રો ગતિમાન કર્યા છે.